Nico Hülkenberg

Nicolas Hülkenberg (sündinud 19. augustil 1987 Emmerichis) on saksa Vormel 1 sõitja.

Hülkenberg hakkas kardiga sõitma 10-aastaselt 1997. 2002 tuli ta Saksamaa juunioride ja 2003 absoluutseks meistriks kardispordis.

Hülkenbergi mänedžer on Willi Weber, kes oli ka Michael Schumacheri kauaaegne mänedžer, samuti näiteks Claudia Schifferi ja Naomi Campbelli mänedžer. 2006. aastal teatas Weber, et 2008. aastal on Hülkenberg valmis Vormel 1-s sõitma ja et ta on pannud Hülkenbergile hüüdnimeks Hulk.

2005 sõitis Hülkenberg Vormel BMW sarjas, kus tema peakonkurent oli Sébastien Buemi. Hülkenberg võitis 8 etappi Buemi 7 vastu, aga teisi kohti sai Buemi rohkem (6:3). Kvalifikatsioone võitis rohkem Hülkenberg (9:7), kiireimaid ringe sõitis rohkem Buemi (11:6). Vaekausi kallutas Hülkenbergi kasuks suurem stabiilsus: ta lõpetas kõik etapid ning kui maha arvata üks 19. ja üks 6. koht, oli ülejäänud sõitudest kõige halvem koht 4. Viimase etapi võiduga kogus Hülkenberg 207 punkti Buemi 202 vastu. Hülkenberg sõitis ühes võistkonnas koos 5. kohale jäänud Nick de Bruijni ja 6. kohale jäänud Natacha Gachnangiga, kes on Buemi nõbu, ning nad said kokku 406 punkti. Buemi sai koos oma võistkonnakaaslastega (3. ja 8. koht) 443 punkti. Pärast hooaja lõppu peetud Vormel BMW ülemaailmses finaalis saavutas Hülkenberg 3. koha.

2006 sõitis Hülkenberg Saksamaa Vormel 3 meistrivõistlustel. 18 etapist võitis ta 3 kvalifikatsiooni ja 1 etapi, jõudis 6 korda esikolmikusse ja sõitis 5 kiireimat ringi. Koku oli ta 78 punktiga 5.

2006./07. aasta vahetusel toimus A1 Grand Prix' sari, kus iga riiki esindas 1 sportlane. Hülkenberg tõi Saksamaale 22 etapilt 9 võitu ja kui 2 katkestamist maha arvata, oli tema halvim koht 5. Saksamaa võitis 120 punktiga Uus-Meremaa (93) ja Suurbritannia (92) ees.

2007 osales Hülkenberg Euroopa Vormel 3 meistrivõistlustel. Hülkenberg võitis 2 kvalifikatsiooni, 3 etappi ja sõitis 3 kiireimat ringi. Ta oli 72 punktiga kokku kolmas. Sarja võitis Romain Grosjean 106 punktiga Sébastien Buemi (95) ees, neljandaks jäi Kamui Kobayashi 59 punktiga. Grosjean, Hülkenberg ja Kobayashi võitsid meeskondlikult. Pärast sarja lõppu toimunud Vormel 3 meistrite sõidul saavutas Hülkenberg esikoha.

2008 osales Hülkenberg Euroopa Vormel 3 meistrivõistlustel. Ta võitis 20 etapist 7 ja arvestades, et etapivõite jätkus 11 sportlasele, tähendas see ülikindlat esikohta 89 punktiga (2. koht 49,5). Ta võitis 6 kvalifikatsiooni 11-st (enam kui pooled) ja sõitis 7 kiireimat ringi. Koos pronksmedali võitnud Jules Bianchiga saadi ka meeskondlik võit. Pärast sarja lõppu toimunud Vormel 3 meistrite sõidul saavutas Hülkenberg Bianchi järel teise koha.

2008./09. aasta vahetusel osales Hülkenberg GP2 Aasia sarja 11 etapist 4 keskmisel. Ta võitis 1 etapi ja halvim tulemus oli 3. koht. 27 punktiga oli ta kokkuvõttes 6. kohal. Kui ta sõitnuks ka ülejäänud etapid, olnuks ta kindlasti vähemalt teine (selleks oli vaja 36 punkti), kui mitte esimene (Kamui Kobayashi võitis 56 punktiga). Etapivõite läks 8 sportlasele, kusjuures keegi ei võitnud üle 2 etapi ja teiseks tuldi etappi võitmata. Tema meeskonnakaaslased, jaapanlane Sakori Yamamoto ja kolumblane Pastor Maldonado, said etappidelt parima tulemusena ühe 2. ja ühe 3. koha, olid hooaja kokkuvõttes 9. ja 15. ning kokku oli meeskond 47 punktiga 4. kohal.

2009 osales Hülkenberg GP2 sarjas. Etapivõite jätkus 11 sportlasele ja esikolmikukohti 21 parimale. Hülkenberg võitis 2 kvalifikatsiooni ja 5 etappi, sõitis 5 kiireimat ringi ja võitis sarja 100 punktiga. Järgnesid Vitali Petrov 75, Lucas di Grassi 63 ja Romain Grosjean 45 punktiga. Meeskondlikult võitsid Hülkenberg ja Maldonado, kes samuti võitis 2 etappi, 136 punktiga, edestades Petrovi ja Grosjeani.

 Vormel 1 
Hülkenberg testis Vormel 1 autosid esimest korda 4. detsembril 2007 WilliamsF1 meeskonnas. Ta oli kiirem kui meeskonna põhisõitja Kazuki Nakajima ja ainult 0,4 sekundit aeglasem meeskonna liidrist Nico Rosbergist. Williams pakkus talle testsõitja kohta esmalt 2008. ja pärast ka 2009. aastaks.

 2010: WilliamsF1 

2010. aastaks sai Hülkenberg WilliamsF1 põhisõitja koha. Tema meeskonnakaaslaseks tuli Brawn GP-st Rubens Barrichello. Tema parimaks kohaks hooajal jäi 6. koht Ungari Grand Prix'l. Ta kogus 22 punkti, mis andsid 14. koha. Barrichello parimaks kohaks jäi 4. ja ta oli 47 punktiga 10. Kuid eelviimasel etapil Brasiilia Grand Prix'l võitis Hülkenberg kvalifikatsiooni. Hooaja kokkuvõttes oli Williams 69 punktiga 6.

 2011: Force India 

2011. aastaks Williams Hülkenbergile lepingut ei andnud, eelistades Pastor Maldonadot. Hülkenberg lükkas tagasi Hispania Racingu ja Virgin Racingu pakkumise ning läks Force Indiasse testisõitjaks. Force India põhisõitjad olid Adrian Sutil ja F1 debütant Paul di Resta. Sutil saavutas 28 punktiga 9. koha ja Resta 20 punktiga 13. koha, Force India oli meeskondlikult 48 punktiga 6., aga Williams 5 punktiga 9.

Tulemused
 Aasta  Meeskond  1  2  3  4  5  6  7  8  9  10  11  12  13  14  15  16  17  18  19  20  21 22 Punktid  Koht 2010 Williams BHR14 AUSkatk MAL10 CHN15 ESP16 MONkatk TUR17  CAN13 EURkatk GBR10 GER13 HUN6 BEL14 ITA7 SIN10 JPNkatk KOR10 BRA8 ABU16 22 14. 2012 Force India AUSkatk MAL9 CHN15 BHR12 ESP10 MON8 CAN12 EUR5 GBR12 GER9 HUN11 BEL4 ITA21 SIN14 JPN7 KOR6 IND8 ABUkatk USA8 BRA5 63 11. 2013 Sauber AUS– MAL8 CHN10 BAH12 ESP15 MON11 CANkatk GBR10 GER10 HUN11 BEL13 ITA5 SIN9 KOR4 JPN6 IND19 ABU14 USA6 BRA8 51 10. 2014 Force India AUS6 MAL5 BAH5 CHN6 ESP10 MON5 CAN5 AUT9 GBR8 GER7 HUNkatk BEL10 ITA12 SIN9 JPN8 RUS12 USAkatk BRA8 ABU6 96 9. 2015 Force India AUS7 MAL14 CHNkatk BAH13 ESP15 MON11 CAN8 AUT6 GBR7 HUNkatk BEL– ITA7 SINkatk JPN6 RUSkatk USAkatk MEX7 BRA6 ABU7 58 10. 2016 Force India AUS7 BAH15 CHN15 RUSkatk ESPkatk MON6 CAN8 EUR9 AUT19 GBR7 HUN10 GER7 BEL4 ITA10 SINkatk MAL8 JPN8 USAkatk MEX7 BRA7 ABU7 72 9. 2017 Renault AUS11 CHN12 BAH9 RUS8 ESP6 MONkatk CAN8 AZEkatk AUT13 GBR6 HUN17 BEL6 ITA13 SINkatk MAL16 JPNkatk USAkatk MEXkatk BRA10 ABU6  10.46 2018 Renault AUS7 BHR6 CHN6 AZEkatk ESPkatk MON8 CAN7 FRA9 AUTkatk GBR6 GER5 HUN12 BELkatk ITA13 SIN10 RUS12 JPNkatk USA6 MEX6 BRAkatk ABUkatk  7. 69 2019 Renault AUS7 BHR17 CHNkatk AZE14 ESP13 MON13 CAN7 FRA8 AUT13 GBR10 GERkatk HUN12 BEL8 ITA5 SIN9 RUS10 JPNDSQ MEX10 USA9 BRA15 ABU12  14. 372020 Racing Point AUT STY HUN GBRDNS 70A7 ESP BEL ITA TUS RUS EIF8 POR EMI TUR BHR SKH ABU 15. 102022Aston Martin BHR17 SAU12 AUS EMI MIA ESP MON AZE CAN GBR AUT FRA HUN BEL NED ITA SIN JPN USA MXC SAP ABU22.02023Haas BHR15 SAU12 AUS7 AZE17 MIA15 MON17 ESP15 CAN15 AUTkatk6 GBR13 HUN14 BEL18 NED12 ITA SIN JPN QAT USA MXC SAP LVGABU14.*9*

Välislingid

 Koduleht

Kategooria:Saksamaa Vormel 1 piloodid
Kategooria:Sündinud 1987